খাগড়াছড়িতে তথা পার্বত্য চট্টগ্রামে কোন বাংগালী (দয়া করে এই শব্দ ব্যবহার করার কারণে আমাকে রেসিষ্ট ভাববেন না) ইউপিডিএফ এর বিরুদ্ধে কথা বলার সাহস রাখে না। কারন এর ফল অবধারিত ভাবে হয় ভয়াবহ। হয় রাতের আধারে হামলা করে পঙ্গু করে দেয়া হবে, অথবা তার বাড়ীঘর জ্বালিয়ে দেয়া হবে, কিংবা ফলের বাগান থাকলে সব গাছ কেটে দেয়া হবে। বেশী বাড়াবাড়ি করলে মেরে ফেলা হবে। পাহাড়ী হলে নির্ঘাত মৃত্যু, ভাগ্নায খুব বেশী ভাল হলে আজীবন “ঘর বন্দী” । এর সবই আপনি অবগত আছেন। তাই আমি সাহস করে আমার পরিচয় প্রকাশ করার মত বোকামী করবো না। তবে যদি কোনদিন আপনি এবং আপনার দল সকল গুপ্ত কার্যক্রম বন্ধ করে সত্যিকারের প্রকাশ্য রাজনীতিতে ফিরে আসেন তাহলে আমি নিজেই আপনার সাথে দেখা করে পরিচয় দিব।